La sol·licitud s'ha de dur a terme prèviament a l'inici de la realització de les proves.
Aquest procediment es declara d'urgència per la Resolució de 10 de maig de 2020 de la directora General d'Ordenació i Regulació Sanitària i comporta la reducció a cinc dies del termini de deu dies previst a l'article 68.1 de la Llei 39/2015, d'1 d'octubre, per al tràmit d'esmena de les sol·licituds que es presentin.
Al formulari de sol·licitud es poden escollir els diferents tipus de proves que es volen efectuar, per tant, la sol·licitud abasta totes les proves diagnòstiques per a la detecció de la COVID-19 que l'entitat, institució, empresa o organització hagi de fer als seus treballadors.
Per a la realització de tests ràpids, no s'ha d'adjuntar cap documentació.
En el cas que es vulguin fer proves serològiques i/o PCR s'haurà d'adjuntar la certificació del laboratori que acrediti que la realització de les proves no compromet ni afecta la realització de l'activitat per compte del sistema públic de salut de Catalunya, tant en qualitat com en termini.
Aquest formulari de certificació es pot descarregar des del mateix formulari de sol·licitud i l'han de signar les persones que actuen com a representant legal i com a responsable clínic del laboratori.
Cada vegada que es faci una nova sol·licitud s'ha de descarregar la certificació del formulari principal per assegurar que es fa mitjançant el model establert i amb l'última versió disponible del document.
La certificació del laboratori serà diferent per a cada entitat, institució, empresa o organització que sol·liciti l'autorització per a realitzar les proves diagnòstiques.
La sol·licitud d'autorització sanitària l'ha de presentar l'entitat, institució, empresa o organització que hagi de dur a terme proves diagnòstiques per a la detecció de la COVID-19 als seus treballadors, tot i que la prescripció d'aquestes l'han de fer els serveis de prevenció de riscos laborals (SPRL) que li donen servei, ja siguin propis/mancomunats o aliens amb contracte vigent.
En el cas que les proves diagnòstiques per a la detecció de la COVID-19 es facin a través de tests ràpids, es poden realitzar des dels mateixos serveis de prevenció, ja siguin propis/mancomunats o aliens amb contracte vigent, per la qual cosa, no és necessari adjuntar cap altra documentació.
En el cas que les proves diagnòstiques per a la detecció de la COVID-19 es facin a través de proves serològiques i/o PCR, s'hauran d'encarregar de fer-les els laboratoris, per la qual cosa s'haurà d'adjuntar la certificació que es pot descarregar directament del formulari principal i que certifica que la realització de les proves no compromet ni afecta la realització de l'activitat per compte del sistema públic de salut de Catalunya, tant en qualitat com en termini.
Si una empresa deriva les proves diagnòstiques de la COVID-19 (proves serològiques i/o PCR) a diferents laboratoris d'anàlisis clíniques ha de sol·licitar una autorització per a cada laboratori.
Els laboratoris han d'estar degudament autoritzats pel Departament de Salut.
En cas que no ho estiguin en el moment de la sol·licitud de l'autorització sanitària per part de l'entitat, institució, empresa o organització que hagi de realitzar proves diagnòstiques, la resolució quedarà condicionada al compliment d'aquest requisit.
Al formulari de sol·licitud, quan es tracti de persones jurídiques, qui ha de constar com a sol·licitant és l'empresa (no la seva representació legal) i s'ha de signar digitalment amb certificat de persona jurídica o el seu representat legal amb certificat de representant.
La signatura de qualsevol altra persona que no tingui poders de representació és motiu d'inadmissió del tràmit.
L'atorgament de l'autorització per part de la Direcció General d'Ordenació i Regulació Sanitària requereix d'un informe favorable del Servei Català de la Salut.
Es pot denegar l'autorització o ajornar-ne l'eficàcia durant el temps que s'estimi oportú si, malgrat que la sol·licitud presentada s'ajusti als criteris i requisits establerts per la Resolució SLT/936/2020, fruit de la valoració de les necessitats assistencials, els requeriments de planificació o qualsevol altra variable, s'aprecien circumstàncies de fet que ho aconsellen per tal d'atendre adequadament altres necessitats derivades del sistema públic de salut de Catalunya que es considerin prioritàries.
L'autorització atorgada pot ser revocada, en cas que es constati inexactitud o falsedat, de caràcter essencial, en les dades incorporades en la documentació que ha d'acompanyar la sol·licitud d'autorització.
L'incompliment d'aquesta obligació pot ser sancionat de conformitat amb la normativa vigent i segons els termes establerts a l'article 10 de la Llei orgànica 4/1981, d'1 de juny, dels estats d'alarma, excepció i setge.
Cal que signeu el formulari principal amb un certificat digital de persona jurídica, o bé de representació de persona jurídica.
Així mateix podeu signar amb l 'idCAT Mòbil i amb un certificat digital de persona física.
En tot cas ha de signar-lo el representant legal de l'entitat.
Podeu consultar l'apartat Suport als tràmits de Salut del web del Departament on trobareu informació general sobre com fer els tràmits telemàtics i que serveix de suport a la informació específica que trobareu en aquesta fitxa.
Així mateix podeu completar la informació a l'apartat Suport a la tramitació del web gencat.cat.
En el cas que es vulguin realitzar proves serològiques i/o PCR s'haurà d'adjuntar la certificació del laboratori (se ha de utilizar el modelo establecido) que acrediti que la realització de les proves no compromet ni afecta la realització de l'activitat per compte del sistema públic de salut de Catalunya, tant en qualitat com en termini.
Aquest formulari es pot descarregar des del mateix formulari de sol·licitud.
La certificació serà diferent per a cada entitat, institució, empresa o organització que sol·liciti l'autorització per a realitzar les proves diagnòstiques i ha d'anar signada per les persones que actuen com a representant legal i com a responsable clínic del laboratori.
Un cop signada per ambdues persones cal annexar-la al formulari de sol·licitud.
Confirmació de la tramitació efectuada
Aspectes importants a tenir en compte en fer la sol·licitud:
Necessitareu, en tot cas, disposar de l'identificador del tràmit (ID del tràmit), que és un codi alfanumèric de nou dígits que es genera en la presentació de la sol·licitud i que és unívoc.
En el procediment de revisió de la sol·licitud i la certificació del laboratori, si és el cas, si es detecta l'incompliment d'algun requisit esmenable, l'òrgan gestor corresponent notificarà electrònicament un requeriment a l'entitat sol·licitant perquè ho esmeni en el termini de cinc dies hàbils (es tracta d'un procediment d'urgència) des del moment de la notificació.
Si l'entitat no ho esmena en el termini indicat, s'entendrà que l'entitat desisteix de la sol·licitud i se li notificarà la resolució de desistiment corresponent.
Per respondre al requeriment cal que accediu al tràmit (consulteu el Pas 2) i envieu el document esmenat des de l'apartat corresponent.
Una resolució de la Direcció General d'Ordenació i Regulació Sanitària.
Es pot denegar l'autorització o ajornar-ne l'eficàcia durant el temps que s'estimi oportú si, malgrat que la sol·licitud presentada s'ajusta als criteris i requisits establerts per la Resolució SLT/936/2020, fruit de la valoració de les necessitats assistencials, els requeriments de planificació o qualsevol altra variable, s'aprecien circumstàncies de fet que ho aconsellen per atendre adequadament altres necessitats derivades del sistema públic de salut de Catalunya que es considerin prioritàries.
El termini màxim de resolució és de tres mesos a comptar des de l'endemà de la presentació de la sol·licitud d'autorització.
En el cas que no es rebi resposta el silenci és positiu.
No obstant això, es resoldrà en el termini més breu possible.
L'autorització atorgada pot ser revocada, en el cas que es constati inexactitud o falsedat, de caràcter essencial, en les dades incorporades en la documentació que ha d'acompanyar la sol·licitud d'autorització.
Des de l'emissió de l'avís de notificació disposeu de deu dies naturals per acceptar-la o rebutjar-la.
Si, transcorregut aquest termini, no heu accedit a la notificació, aquesta s'entén rebutjada.
La resolució també la trobareu dipositada a la carpeta de l'empresa.
Contra la resolució de la Direcció General d'Ordenació i Regulació Sanitària es pot interposar un recurs d'alçada davant la consellera de Salut, en el termini d'un mes a comptar de l'endemà de la notificació, de conformitat amb el que estableixen els articles 121 i 122 de la Llei 39/2015, d'1 de octubre, del procediment administratiu comú de les administracions públiques.